**Program for nytilsatte prester i Oslo bispedømme**

**Formål**: Sikre at nye prester kjenner seg velkommen, får nødvendig opplæring og en god start i sin nye stilling.

**Innhold**: Programmet består av tre deler:

1. Informasjon til den nytilsatte som sendes før oppstart
2. «Program» for første arbeidsuke
3. Oppfølgingssamtaler etter 2 og 5 måneder

**Ansvar**: Det er prosten som er ansvarlig for at programmet følges opp, men flere av oppgavene kan delegeres til andre f.eks. prostesaksbehandler. Prosten melder til personalavdelingen når samtale etter fem måneder er gjennomført, jf. skjema for samtalene.

**Prøvetid**: Oslo bispedømme har innført seks måneders prøvetid for prester. Dersom prosten, ut fra egne erfaringer eller etter innspill fra andre, vurderer at den ansatte ikke er skikket for jobben, må hun/han umiddelbart kontakte personalsjef slik at en sammen kan lage en plan for oppfølging.

Det er viktig at nye prester ikke opplever at prøvetid er hovedårsaken til dette programmet, men at formålet primært er å gi de nyansatte en best mulig oppstart i ny stilling.

**Fadder**: Ny prest får en egen «fadder», dvs. en annen ansatt prest i prostiet som får et særskilt oppfølgingsansvar det første halvåret.

**Skifte av stilling**: Dersom den nytilsatte har lang erfaring i bispedømmet og/eller prostiet, så tilpasses programmet denne situasjonen.

**Dokumenter**:

* Huskeliste for prost og daglig leder
* Informasjon til den nyansatte (velkomstbrev)
* Rutiner (gis ny prest første arbeidsuke)
* Mal for samtaler ved oppstart, etter to måneder og etter fem måneder